
Mennyire zöld egy alapozás?

 
A mai világban a környezettudatos viselkedés egyre szélesebb körben terjed. A társadalom egyre inkább törekszik az energiatakarékos és környezetbarát módszerek megismerésére és alkalmazására. Az építőipar számos területén megjelenik ez a törekvés /passzívházak, hulladékgazdálkodás, napkollektorok, geotermikus energia felhasználás stb../, korábban a mélyépítési munkálatok során nem fektettek erre elég hangsúlyt.
Dolgozatunk alapozások környezeti hatásvizsgálatával, energiagazdálkodásával foglalkozik az előkészületektől a szerkezetek teljes élettartamáig. Célunk két különböző alapozási módszer vizsgálata folyamán, egy olyan komplex pontrendszer kialakításának kezdeményezése, amely alapján a specifikus igényeknek megfelelően könnyen kategorizálni lehet az egyes alapozási eljárásokat. Az alapozások értékelésénél a következő szempontokat javasoljuk figyelembe venni: erőforrás, energia felhasználás, káros anyag kibocsátás, környezettel való harmónia, hulladék, egyéb.



